Kao predškolsko  dijete igrala sam se kao i većina djece: mame i tate, trgovca, liječnika. Polazak u školu i sve što je škola u ono vrijeme značila za mene je bilo  divno otkriće. Voljela sam ići u školu i učiti. Onda sam se igrala učiteljice. Ne samo da sam se igrala nego sam i poučavala svoje školske kolegice ako bi im nešto zapelo. Isto tako poučavala sam i članove rodbine koji su imali problema u savladavanju matematike (najčešće). Tako da sam od rodbine  dobila nadimak "učiteljica" (možda malo i posprdan). Voljela sam čuvati i malu djecu (susjedovu, rodbinsku). Dolaskom u predmetnu nastavu oduševila me moja mlada razrednica koja je predavala glazbenu kulturu. Ona  je još više doprinjela mojoj odluci da ću se baviti odgojem i obrazovanjem.